Diari Oficial de la Generalitat Valenciana


Sumari del DOGV 9706, del 18-10-2023 (2023/10537)

RESOLUCIÓ de 4 d'octubre de 2023, del Protectorat de Fundacions de la Generalitat, per la qual es fa públic l'extracte d'una resolució de la Secretaria Autonòmica de Justícia i Administració Pública relativa a la inscripció en el Registre de fundacions de la Comunitat Valenciana d'una nova entitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9706

Data del DOGV
:   18-10-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/10691


Data del document
:   04-10-2023

Organisme emissor
:   Conselleria de Justícia i Interior

Tipus de document
:   Resolució

Descriptors 

:   * Conselleria de Justícia i Interior

RESOLUCIÓ de 4 d'octubre de 2023, del Protectorat de Fundacions de la Generalitat, per la qual es fa públic l'extracte d'una resolució de la Secretaria Autonòmica de Justícia i Administració Pública relativa a la inscripció en el Registre de fundacions de la Comunitat Valenciana d'una nova entitat. [2023/10488]  
La Secretaria Autonòmica de Justícia i Administració Pública ha dictat la següent resolució:  
- Resolució de 20 de juny de 2023, de la secretària autonòmica de Justícia i Administració Pública, per la qual es va acordar inscriure en el Registre de Fundacions de la Comunitat Valenciana l'entitat denominada Casa Museu Pinazo Fundació de la Comunitat Valenciana, amb el número 667V, la qual es classifica de caràcter cultural. El domicili de la Fundació queda establit al carrer del Pintor Pinazo, núm. 31, 46286 Godella (València).  
Fins i activitats:  
«La Fundació té com a fins:  
La promoció, difusió, desenvolupament, custòdia, conservació, millora de totes les accions culturals, d'investigació, educatives, de difusió i promoció i d'índole similar que tinguen relació amb el llegat artístic i personal del pintor Ignasi Pinazo Camarlench i dels seus fills, el pintor José Pinazo Martínez i l'escultor Ignacio Pinazo Martínez, entés aquest llegat en el seu context territorial, històric, temporal i social, perpetuant així la seua obra i memòria, i amb independència de qui siga el propietari de l'obra que l'integra.  
En aquest llegat s'inclouen els diferents fons documentals i fotogràfics dels tres artistes, així com el llegat documental de la mateixa Casa Museu Pinazo i dels seus patrocinadors i impulsors, Esperanza Pinazo Martínez (1929-2007) i Eugenio Casar Estellés (1922-1978).»  
Beneficiaris:  
«Podran ser beneficiaris de les activitats de la Fundació sense cap discriminació, qualssevol persones físiques o jurídiques, llevat que existisca alguna causa d'exclusió preceptuada en la legislació vigent, i especialment: investigadors, docents, estudiants, aficionats a l'art i la societat valenciana en el seu conjunt. En qualsevol cas, els beneficiaris seran seleccionats per la Fundació democràticament amb criteris d'imparcialitat, no discriminació i objectivitat.  
Cap persona física o jurídica podrà al·legar, ni individualment ni col·lectivament davant la Fundació, cap dret al gaudi dels seus beneficis, abans de la seua concessió.»  
Cosa que es fa pública en compliment del que es disposa en l'article 29.h de la Llei 8/1998, de 9 de desembre, de la Generalitat Valenciana, de fundacions de la Comunitat Valenciana, modificada per la Llei 9/2008, de 3 de juliol de 2008, que estableix com a funció específica del Protectorat «donar publicitat a l'existència i activitats de les fundacions», així com per apreciar-se la concurrència d'interés públic en el seu coneixement general.  
  
València, 4 d'octubre de 2023.- La consellera de Justícia i Interior, p. d. (R 02.08.2019; DOGV 8606, 05.08.2019), el secretari autonòmic de Justícia: Eduardo Luis Ruiz Navarro.